Dette året var Spense hovedsponsor, og bidro til at dette var til nå det mest lukrative norske Esport-mesterskapet målt i penger, med 200.000 kr i potten. Premier kunne vinnes både for enkeltløp og sammenlagtresultat. Det ble kjørt to løp hver runde, først et sprintløp, og så et hovedløp som ga omtrent dobbelt så mye poeng. Resultatet fra sprintløpet ga startrekkefølgen i hovedløpet, men med topp 8 snudd.